אולגה גוטמחר

אולגה גוטמחר (וסילייב) (נולדה ב-9 בפברואר 1987) היא שחמטאית ישראלית בדרגת אמן בינלאומי לנשים. שלוש פעמים (2008, 2013 ו-2014) אלופת ישראל לנשים. חברת נבחרת הנשים של ישראל משנת 2003 ומאמנת שחמט.

ביוגרפיה
נולדה בשם אולגה וסילייב. גדלה באשדוד ולמדה בתיכון מקיף א' בעיר. במסגרת העתודה האקדמית למדה הנדסת חשמל באוניברסיטת תל אביב ושירתה בצה"ל כמהנדסת חשמל.
לומדת תואר שני בהנדסת מערכות במכללת אפקה.

השיגה דרגת אמן בינלאומי לנשים בשנת 2004. כיהנה כיושבת ראש ועדת הנשים באיגוד הישראלי לשחמט.

נכון ל-2017, היא מייצגת את מועדון אשדוד בליגה הארצית. בשיאה שיחקה בליגה הלאומית.

נשואה למיכאל גוטמחר.

הישגים בולטים
 1998 - זכתה בסגנות אליפות ישראל לנערות עד גיל 14, בגיל 11, לאחר שצברה 8 נקודות מ-9 אפשריות.
 1998 - זכתה באליפות ישראל בשח-אקטיבי לבנות עד גיל 14, לאחר שצברה 6 נקודות מ-7 אפשריות.
 2002 - זכתה בסגנות אליפות ישראל לנערות עד גיל 20 לאחר שצברה 4 נקודות מ-6 אפשריות.
 2002 - זכתה בסגנות אליפות ישראל לנשים, בגיל 15, לאחר שצברה 6.5 נקודות מ-9 אפשריות.
 2003 - סיימה במקום שלישי באליפות ישראל עד גיל 16 (בנים ובנות), לאחר שצברה 7 נקודות מ-9 אפשריות.
 2003 - זכתה באליפות ישראל לנערות, לאחר שצברה 5.5 נקודות מ-6 אפשריות.
 2008 - זכתה לראשונה באליפות ישראל לנשים כאשר צברה את מספר הנקודות הרב ביותר בין הנשים (3.5 נקודות מ-9 אפשריות) באליפות ישראל לגברים ונשים, שנערכה בחיפה
 2013 - הייתה שותפה לניצחון היסטורי של נבחרת ישראל על נבחרת רוסיה במסגרת אליפות אירופה לנשים, שנערכה בוורשה, שבפולין, כאשר סיימה בתיקו עם רב-אמן לנשים, אולגה גיריה.
 2013 - זכתה בשנית באליפות ישראל לנשים, שנערכה בעכו, כאשר צברה 7 נקודות מ-9 נקודות אפשריות.
 2014 - זכתה בשלישית באליפות ישראל לנשים, שנערכה בבאר שבע, כאשר צברה 8.5 נקודות מ-9 נקודות אפשריות.

תחרויות בהן השתתפה
 המכביה ה-19 ב-2013
 אליפות אירופה בשחמט 2015
 אליפות ישראל בשחמט 2016

קישורים חיצוניים

 משחקיה של אולגה גוטמחר, באתר צ'סדיבי 
 הפרופיל העסקי של אולגה גוטמחר, באתר לינקדאין

הערות שוליים

נציגות ישראל באולימפיאדת השחמט
אלופות ישראל בשחמט
אשדוד: אישים
בוגרי מקיף א' (אשדוד)
בוגרות מקיף א' (אשדוד)
בוגרות העתודה האקדמית
בוגרי העתודה האקדמית
בוגרות אוניברסיטת תל אביב
בוגרי אוניברסיטת תל אביב
מהנדסות ישראליות
אמנים בין-לאומיים לנשים
ערכים שנערכו במסגרת מיזם ויקי נשים
מהנדסי חשמל ישראלים
מהנדסות חשמל ישראליות
מאמני שחמט ישראלים
ישראליות שנולדו ב-1987
ישראלים שנולדו ב-1987